NORAKSTS

|  |  |
| --- | --- |
| 23.07.2020. | Nr.13/33 |

**Grozījumi jelgavas pilsētas domes 2019.gada 24.oktobra Lēmumā nr.13/5 “Projekta “Sabiedrībā balstītu sociālo pakalpojumu INFRASTRUKTŪRAS izveide Jelgavā” IESNIEGUMA iesniegšana”**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET –** nav, **ATTURAS – 2** (G.Kurlovičs, L.Zīverts),

Saskaņā ar Jelgavas pilsētas domes 2019.gada 24.oktobra lēmumu Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” un 2020.gada 18.martā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr. 9.3.1.1./19/I/052, Jelgavas pilsētas dome īsteno projektu “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts).

Provizoriskās Projekta kopējās izmaksas bija plānotas 5 956 024.80 *euro*. Projekta attiecināmās izmaksas bija plānotas 2 775 985.71 *euro*, t.sk. 1 645 189.00 *euro* Eiropas Reģionālās attīstības fonda finansējums, 77 760.00 *euro* – valsts budžeta dotācija pašvaldībām un 935 665.71 *euro* – Jelgavas pilsētas pašvaldības līdzfinansējums, t.sk. snieguma rezerve 117 371.00 *euro*. Projekta neattiecināmās izmaksas bija plānotas 3 180 039.09 *euro* apmērā.

Lai īstenotu Projekta darbību “Būvdarbi objektā Stacijas ielā 13, Jelgavā”, 2019.gada 28.februārī tika noslēgts būvdarbu līgums “Ēkas Stacijas ielā 13, Jelgavā pārbūve” (turpmāk – Būvdarbu līgums) par kopējo summu 3 188 766.37 *euro* ar pievienotās vērtības nodokli. Būvdarbu veikšanas procesā ir identificētas būvdarbu apjoma izmaiņas un papildu būvdarbi, kas nepieciešami ēkas Stacijas ielā 13, Jelgavā pārbūvei. Būvdarbu apjoma izmaiņu un papilddarbu rezultātā Būvdarbu līguma kopējās izmaksas plānots palielināt par 111 913.81 *euro*.

Ņemot vērā iepriekš minēto un, lai nodrošinātu Projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2019.gada 24.oktobra lēmumā Nr. Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1.punktu šādā redakcijā:

“1. Iesniegt projekta “Sabiedrībā balstītu sociālo pakalpojumu infrastruktūras izveide Jelgavā” iesniegumu (turpmāk – Projekts) 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās atlases kārtas ietvaros.

Projekta kopējās izmaksas ir 6 067 938.61 *euro* (seši miljoni sešdesmit septiņi tūkstoši deviņi simti trīsdesmit astoņi *euro*, 61 *cents*).

Projekta attiecināmās izmaksas ir 2 775 985.71 *euro* (divi miljoni septiņi simti septiņdesmit pieci tūkstoši deviņi simti astoņdesmit pieci *euro*, 71 centi), t.sk. 1 762 560.00 *euro* (viens miljons septiņi simti sešdesmit divi tūkstoši pieci simti sešdesmit *euro*, 00 *centi*) ir Eiropas Reģionālās attīstības fonda finansējums, 77 760.00 *euro* (septiņdesmit septiņi tūkstoši septiņi simti sešdesmit *euro*, 00 *centi*) ir valsts budžeta dotācija pašvaldībām un 935 665.71 *euro* (deviņi simti trīsdesmit pieci tūkstoši seši simti sešdesmit pieci *euro*, 71 cents) ir Jelgavas pilsētas pašvaldības līdzfinansējums.

Projekta neattiecināmās izmaksas ir 3 291 952.90 *euro* (trīs miljoni divi simti deviņdesmit viens tūkstotis deviņi simti piecdesmit divi *euro*, 90 *centi*), kas ir Jelgavas pilsētas pašvaldības līdzfinansējums.”.

1. Aizstāt Lēmuma 2.1.apakšpunktā skaitļus un vārdus “1 786 807.44 *euro* (viens miljons septiņi simti astoņdesmit seši tūkstoši astoņi simti septiņi *euro*, 44 *centi*)” ar skaitļiem un vārdiem “1 898 721.25 *euro* (viens miljons astoņi simti deviņdesmit astoņi tūkstoši septiņi simti divdesmit viens *euro*, 25 *centi*)”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā